สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 24 มิ.ย.58
24 มิ.ย. 2558

– เงินเยนอยู่ที่ระดับ 123.75 เยน/ดอลลาร์ จากช่วงเช้าที่ระดับ 123.64/124.06 เยน/ดอลลาร์
– เงินยูโรอยู่ที่ระดับ 1.207 ดอลลาร์/ยูโร จากช่วงเช้าที่ระดับ 1.1146/1189 ดอลลาร์/ยูโร
– ดัชนี SET ปิดวันนี้ที่ระดับ 1,518.26 จุด เพิ่มขึ้น 15.03 จุด หรือ 1.00% มูลค่าการซื้อขาย 42,397.31 ล้านบาท
– สรุปปริมาณการซื้อขายรายกลุ่ม ต่างชาติซื้อสุทธิ 1,034.38 ล้านบาท (SET+MAI)
 
– ธนาคารแห่งประเทศไทย (ธปท.) เผยแพร่รายงานการประชุมคณะกรรมการนโยบายการเงิน (กนง.) เมื่อวันที่ 10 มิ.ย.58 ระบุว่า กนง.มีมติเป็นเอกฉันท์ให้คงอัตราดอกเบี้ยนโยบายไว้ที่ 1.50% โดยเห็นพ้องว่าความเสี่ยงด้านต่าต่อเศรษฐกิจยังมีอยู่และมีความไม่แน่นอนสูงขึ้น จึงควรรักษา policy space ไว้สำหรับสถานการณ์ที่มีความจาเป็นและภายใต้บริบทที่การผ่อนคลายนโยบายการเงินจะเกิดประสิทธิผลมากขึ้น
– นายอเล็กซิส ซิปราส นายกรัฐมนตรีกรีซ เผยกลุ่มเจ้าหนี้ไม่ยอมรับข้อเสนอของกรีซ ขณะที่กรีซและบรรดาเจ้าหนี้ต่างพยายามที่จะบรรลุข้อตกลงเกี่ยวกับการปฏิรูปให้ได้ภายในสัปดาห์นี้
– กลุ่มประเทศตลาดเกิดใหม่บางรายเผชิญกับปัญหาศักยภาพลดลงในการรับมือกับวิกฤตที่อาจจะเกิดขึ้น ซึ่งรวมถึงการปรับขึ้นอัตราดอกเบี้ยในสหรัฐ หลังจากธนาคารกลางในกลุ่มประเทศดังกล่าวมีปริมาณทุนสำรองสกุลเงินต่างประเทศลดลงในอัตราที่รวดเร็วที่สุดนับตั้งแต่เกิดวิกฤตการเงิน โดยทุนสำรองสกุลเงินต่างประเทศในกลุ่มประเทศเกิดใหม่ในช่วงไตรมาสแรกปีนี้อยู่ที่ 7.5 ล้านล้านดอลลาร์ ลดลง 2.22 แสนล้านดอลลาร์ หรือ 3% ซึ่งเป็นการลดลงมากที่สุดเมื่อคิดเป็นเปอร์เซ็นต์ในรายไตรมาสนับตั้งแต่ช่วงไตรมาสแรกของปี 2552
– สำนักงานสถิติแห่งชาติของฝรั่งเศส หรือ Insee เผยผลิตภัณฑ์มวลรวมภายในประเทศ (GDP) ไตรมาสแรกของฝรั่งเศสเพิ่มขึ้น 0.6% ซึ่งสอดคล้องกับข้อมูลเบื้องต้นเมื่อเดือน พ.ค.ที่ผ่านมา ทั้งนี้เศรษฐกิจของฝรั่งเศสเริ่มกระเตื้องขึ้น 0.1% ในไตรมาสที่ 4 ของปี 2557 ซึ่งขยับขึ้นจากสถิติก่อนหน้านี้ที่เดิมอยู่ที่ 0%
– สมาคมแลกเปลี่ยนทองคำและเงินของจีน เผยราคาทองคำที่ตลาดฮ่องกงปรับตัวลง 72 ดอลลาร์ฮ่องกง ปิดที่ระดับ 10,888 ดอลลาร์ฮ่องกง/ตำลึงในวันนี้ หรือราคาดังกล่าวเทียบเท่ากับ 1,177.78 ดอลลาร์สหรัฐ/ทรอยออนซ์ ลดลง 9.28 ดอลลาร์สหรัฐ ที่อัตราแลกเปลี่ยนล่าสุด 1 ดอลลาร์สหรัฐ/7.76 ดอลลาร์ฮ่องกง
– สถาบัน Ifo เผยดัชนีความเชื่อมั่นธุรกิจของเยอรมนีร่วงลงอย่างหนักในเดือน มิ.ย.โดยดัชนีความเชื่อมั่นธุรกิจร่วงลงมาแตะที่ 107.4 จากระดับ 108.5 ในเดือน พ.ค. ซึ่งน่าจะมีสาเหตุมาจากการที่บริษัทต่างๆ มีความวิตกกังวลเกี่ยวกับสถานการณ์หนี้ในประเทศกรีซจึงส่งผลให้ความเชื่อมั่นในการดำเนินการทางธุรกิจของบริษัทเหล่านี้ลดลง